gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6460, del 15-02-2011 (2011/1636)

Informació pública de l'obertura d'un període d'informació prèvia, en relació amb l'inici del procediment de regularització o d'extinció de la fundació Josefa Romero.
----------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1636


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'obertura d'un període d'informació prèvia, en relació amb l'inici del procediment de regularització o d'extinció de la fundació Josefa Romero. [2011/1636]  
Anunci pel qual es fa públic l'obertura d'un període d'informació prèvia, en relació amb l'inici del procediment de regularització o d'extinció de la Fundación Josefa Romero.  
Com que aquesta Secretaria Autonòmica de Justícia ha apreciat raons d'interés públic en el general coneixement de l'obertura de l'esmentat període d'informació prèvia respecte de la fundació que s'indica, es procedeix a la publicació del seu anunci en el Diari Oficial de la Comunitat Valenciana i a la seua exposició al tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement i perquè les possibles persones interessades puguen formular quantes al·legacions o reclamacions consideren adients davant de la Secretaria Autonòmica de Justícia, de la Conselleria de Justícia i Administracions Públiques, Servei d'Entitats Jurídiques, carrer Avellanes, núm. 14 - planta baixa, de València, i s'estableix un termini de deu dies a aquest efecte, comptadors des de l'endemà de la publicació del present anunci en el Diari Oficial de la Comunitat Valenciana.  
- Fundación Josefa Romero  
- Últim domicili conegut: carrer de la Nau, núm. 2 (Universitat de València) CP 46214, de València.  
- Extracte del contingut: informació prèvia, en relació amb l'inici del procediment de regularització registral o d'extinció de la Fundació.  
El que es comunica perquè en prengueu coneixement i efectes oportuns.  
València, 3 de febrer de 2011.- El secretari autonòmic de Justícia: Jorge Cabré Rico.
Diari Oficial de la Generalitat Valenciana


Sumari del DOGV 6439, del 17-01-2011 (2010/14082)

RESOLUCIÓ de 22 de desembre de 2010, de la Universitat de València, per la qual nomena María Carmen Montesinos Mezquita professora titular d'universitat de l'àrea de coneixement Farmacologia.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/14698


Data del document
:   22-12-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de desembre de 2010, de la Universitat de València, per la qual nomena María Carmen Montesinos Mezquita professora titular d'universitat de l'àrea de coneixement Farmacologia. [2010/14789]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 1 de setembre de 2010 (BOE 10 de setembre de 2010), per a la provisió de la plaça número 5867 de professora titular d'universitat (concurs núm. 85/2010), i una vegada que la concursant proposada ha acreditat que posseeix tots el requisits establerts en la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar María Carmen Montesinos Mezquita professora titular d'universitat de l'àrea de coneixement Farmacologia, adscrita al departament Farmacologia.  
Contra la present resolució, que esgota la via administrativa, es podrà interposar un recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 22 de desembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6501, del 13-04-2011 (2011/4143)

RESOLUCIÓ de 23 de març de 2011, de la Universitat Cardenal Herrera-CEU, per la qual es publica el pla d'estudis de graduat o graduada en Educació Primària.
------------------------------------------------------------------------------------------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/4143


Data del document
:   23-03-2011

Organisme emissor
:   Universitat Ceu Cardenal Herrera

Tipus de document
:   Resolució

Descriptors 

:   * Universitat Cardenal Herrera-Ceu
    * legislació
    * centre d'ensenyament
    * ensenyament superior
    * universitat

RESOLUCIÓ de 23 de març de 2011, de la Universitat Cardenal Herrera-CEU, per la qual es publica el pla d'estudis de graduat o graduada en Educació Primària. [2011/4143]  
  
ANNEX  
  
Grau en Educació Primària  
  
Distribució general del pla d'estudis:  
  
  
  
Distribució del pla d'estudis per mòduls:  
  
  
  
  
  
Una vegada obtinguda la verificació del pla d'estudis pel Consell d'Universitats, amb l'informe positiu previ de l'Agència Nacional d'Avaluació de la Qualitat i Acreditació, i acordat el caràcter oficial del títol per l'Acord de Consell de Ministres, de 28 de gener de 2011 (publicat en el BOE de 24 de febrer de 2011, per la Resolució de la Secretaria General d'Universitats, de 7 de febrer de 2011), de conformitat amb el que disposa la legislació vigent, aquest Rectorat ha resolt:  
  
Publicar el pla d'estudis conduent a l'obtenció del títol de graduat o graduada en Educació Primària.  
  
València, 23 de març de 2011.- El rector: José María Díaz y Pérez de la Lastra.  
  
  
  
  
Distribució del pla d'estudis per curs i assignatures:  
  
  
  
  
Distribució de les assignatures optatives en cada una de les mencions:  
  
  
  
  
  
\* \* \* \* \* \* \*  
  
ANEXO  
  
Grado en Educación Primaria  
  
Distribución general del plan de estudios:  
  
  
  
Distribución del plan de estudios por módulos:  
  
  
  
  
  
  
  
Distribución del plan de estudios por curso y asignaturas:  
  
  
  
  
Distribución de las asignaturas optativas en cada una de las menciones:  
  

Diari Oficial de la Generalitat Valenciana


Sumari del DOGV 6463, del 18-02-2011 (2011/1746)

Adjudicació número 619/2009. Servici de reducció de danys per a la prevenció de la transmissió del VIH en UDVP per mitjà d'intercanvi de xeringues i distribució de preservatius.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1746


Data del document
:   10-02-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació número 619/2009. Servici de reducció de danys per a la prevenció de la transmissió del VIH en UDVP per mitjà d'intercanvi de xeringues i distribució de preservatius. [2011/1746]  
  
\* \* \* \* \*  
  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Servici d'Aprovisionament. Telèfon 740 474 759 i 042 602 097, fax 099 574 275.  
c) Número d'expedient: 619/2009  
2. Objecte del contracte  
a) Tipus de contracte: contracte de servicis  
b) Descripció de l'objecte: servici de reducció de danys per a la prevenció de la transmissió del VIH en UDVP per mitjà d'intercanvi de xeringues i distribució de preservatius.  
c) Lots: 5 lots  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6150 de 23 de novembre de 2009.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: tres-cents vint-i-dos mil vuit-cents dotze euros amb vint-i-tres cèntims (322.812, 23 €) IVA exclòs; tres-cents setanta-quatre mil quatre-cents seixanta-dos euros amb dènou cèntims (374.462, 19 €) IVA inclòs.  
5. Adjudicació  
a) Data: 1 de febrer de 2010  
b) Contractista:  
c) Nacionalitat: espanyola.  
València, 10 de febrer de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6666, del 07-12-2011 (2011/12117)

Notificació de l'acord d'iniciació. Expedient sancionador número D-542/2011.
----------------------------------------------------------------------------

### Dades del document

Número de DOGV
:   6666

Data del DOGV
:   07-12-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/12355


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de l'acord d'iniciació. Expedient sancionador número D-542/2011. [2011/12884]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
  
Expedient número: D-542/2011.  
Entitat o persona interessada: Emilian Maria.  
Última adreça coneguda: carrer del Mossén Esteban, número 14, 4t, esquerra, 03378, Novelda, Alacant.  
Assumpte: acord d'iniciació de l'expedient sancionador dictat per la directora territorial el 19 de setembre de 2011.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer de Churruca, número 29, 03408 Alacant, on heu de comparéixer per a conéixer el contingut íntegre de l'acte en el termini de 10 dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si transcorregut aquest termini no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 18 d'octubre de 2011.- La directora territorial: Elisa Díaz González.
Diari Oficial de la Generalitat Valenciana


Sumari del DOGV 6528, del 25-05-2011 (2011/5814)

Informació pública de l'expedient d'aprovació del programa d'actuació integrada de l'àmbit del sòl urbà residencial Tornetes.
-----------------------------------------------------------------------------------------------------------------------------

### Dades del document

Número de DOGV
:   6528

Data del DOGV
:   25-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5814


Data del document
:   04-05-2011

Organisme emissor
:   Ajuntament de Llocnou de Sant Jeroni

Tipus de document
:   Anunci

Descriptors 

:   * Llocnou de Sant Jeroni
    * administració local
    * pla d'urbanisme

Informació pública de l'expedient d'aprovació del programa d'actuació integrada de l'àmbit del sòl urbà residencial Tornetes. [2011/5814]  
El Ple de l'Ajuntament, en sessió ordinària celebrada el dia 30 de març de 2011, va acordar el sotmetiment a informació pública, per període de 20 dies a partir de la publicació en el Diari Oficial de la Comunitat Valenciana, de l'expedient d'aprovació del programa d'actuació integrada de l'àmbit del sòl urbà residencial Tornetes, amb alternativa tècnica i proposició juridicoeconòmica obertes i projecte d'urbanització.   
L'expedient pot ser examinat en horari d'oficina a l'Ajuntament de Llocnou de Sant Jeroni, perquè puguen presentar-se suggeriments o al·legacions, si escau.  
Cosa que es fa pública perquè en prengueu coneixement.  
  
Llocnou de Sant Jeroni, 4 de maig de 2011.- L'alcalde: José Climent Catalá.
Diari Oficial de la Generalitat Valenciana


Sumari del DOGV 6668, del 12-12-2011 (2011/12420)

RESOLUCIÓ de 2 de desembre de 2011, de la Universitat Politècnica de València, per la qual es modifica la composició de la comissió de valoració del concurs per a la provisió de llocs de treball vacants del grup C, subgrup C1, sector administració especial, responsable manteniment de zona. (Codi: 2011/P/FC/CM/4).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6668

Data del DOGV
:   12-12-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/12108


Data del document
:   02-12-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2011, de la Universitat Politècnica de València, per la qual es modifica la composició de la comissió de valoració del concurs per a la provisió de llocs de treball vacants del grup C, subgrup C1, sector administració especial, responsable manteniment de zona. (Codi: 2011/P/FC/CM/4). [2011/12078]  
Realitzat el nomenament de la comissió de valoració del concurs per a la provisió de llocs de treball vacant, del grup C, subgrup C1, sector administració especial, responsable manteniment de zona, en la Resolució de 28 de novembre de 2011 i presentada abstenció acollint-se a l'article 28 de la Llei 30/1992, de 26 de novembre de Règim Jurídic de les Administracions Públiques i Procediment Administratiu Comú, aquest rectorat resol:  
  
Primer  
Acceptar l'abstenció presentada el dia 1 de desembre de 2011 per Margarita Escribano García com a secretària titular de la comissió de valoració  
  
Segon  
Nomenar Gema Bonet Comes secretaria titular de la Comissió de Valoració del concurs per a la provisió de llocs de treball vacants del grup C, subgrup C1, sector administració especial, responsable manteniment de zona, amb destinació en la Universitat Politècnica de València (Codi: 2011/P/FC/CM/4).  
  
Contra el present acte, que esgota la via administrativa, podrà interposar-se potestativament recurs de reposició davant l'òrgan que l'ha dictat, en el termini d'un mes des de la notificació de l'acte, d'acord amb el previst en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o directament recurs contenciós administratiu davant l'òrgan competent, en el termini de dos mesos des de la notificació de la present resolució.  
  
València, 2 de desembre de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6594, del 25-08-2011 (2011/9010)

Convocatòria de l'Assemblea General extraordinària.
---------------------------------------------------

### Dades del document

Número de DOGV
:   6594

Data del DOGV
:   25-08-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9010


Organisme emissor
:   Caixa Rural de Callosa d'En Sarrià, COOP Crèd. V.

Tipus de document
:   Convocatòria

Convocatòria de l'Assemblea General extraordinària. [2011/9010]  
El Consell Rector de la Caixa Rural de Callosa d'En Sarrià, Cooperativa de Crèdit Valenciana, ha acordat, en la reunió del dia 28 de juliol de 2011, de conformitat amb el que preveuen els estatuts socials i el Decret 83/2005, de 22 d'abril, del Consell, de la Generalitat Valenciana, declarar obert, a partir del dia 29 d'agost d'enguany i fins al dia 14 de setembre i hora de les 12.00 hores del matí, el termini de presentació de candidats per a cobrir sis vacants de consellers (president i vocals 1, 3, 5, 7 i 9) i dos vacants de suplents (suplents 1 i 3) del Consell Rector, i, en conseqüència, convocar l'Assemblea General extraordinària de socis d'aquesta entitat, que tindrà lloc el pròxim dia 27 de setembre d'enguany a l'Aula de Cultura de Callosa d'En Sarrià (carrer Sellesos, 4), a les 19.30 hores en primera i a les 20.00 hores en segona convocatòria, d'acord amb el següent ordre del dia:  
  
1. Elecció de sis consellers i dos suplents del Consell Rector, entre els candidats reglamentàriament proposats.  
2. Comunicació del nomenament de nou director general.  
3. Precs i preguntes.  
4. Aprovació de l'acta de l'assemblea.  
  
Callosa d'En Sarrià, 22 d'agost de 2011.- El president del Consell Rector: Juan Bta. Galiana Lapera.  
  
Nota informativa. Els models de propostes de candidats a formular pels socis es troben a disposició de les persones interessades a la seu social de l'entitat (av. Jaume I, 1, de Callosa d'En Sarrià) i en cada una de les seues oficines operatives. Així mateix hi ha a les esmentades dependències models d'escrits de representació a disposició de les persones interessades.
Diari Oficial de la Generalitat Valenciana


Sumari del DOGV 6647, del 09-11-2011 (2011/11890)

Notificació de la sentència dictada en el judici verbal número 517/2009.
------------------------------------------------------------------------

### Dades del document

Número de DOGV
:   6647

Data del DOGV
:   09-11-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11210


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 517/2009. [2011/11064]  
Judici verbal 000517/2009  
De: Juan José Tirado Darder.  
Procuradora: Dolores Jordá Albiñana.  
Contra: Félix Domingo Tirado Ruiz Peinado.  
En aquest procediment verbal seguit a instàncies de Juan José Tirado Darder contra Félix Domingo Tirado Ruiz Peinado s'ha dictat la sentència, que té la dispositiva com segueix:  
«Dispositiva  
Estime la demanda interposada per la procuradora Dolores Jordá Albiñana en nom i representació de Juan José Tirado Darder, condemne Félix Domingo Tirado Ruiz, a pagar la quantitat de 1.300 euros, i al pagament dels interessos sobre aquesta quantitat al tipus d'interés legal dels diners, comptador des del dia 17 de març de 2009.  
  
Per acabar condemne Félix Domingo Tirado Ruiz a pagar les costes que s'han pogut causar en aquesta instància.  
Notifiqueu aquesta resolució a les parts, i feu-los saber que s'hi pot interposar un recurs d'apel·lació davant l'Audiència Provincial de València dins del termini de cinc dies, comptador des que es notifique aquesta.  
Expediu un certificat d'aquesta sentència i uniu-lo a les actuacions, amb la incorporació de l'original en el llibre de sentències.  
Aquesta és la meua sentència, que pronuncie, mane i firme».  
La sentència anterior ha sigut firmada, llegida i publicada pel jutge que la subscriu, mentre celebrava audiència pública el dia de hui. En done fe.  
I atés que el demandat esmentat, Félix Domingo Tirado Ruiz Peinado, es troba en parador desconegut, s'expedeix aquest edicte a fi que valga de notificació de forma deguda.  
  
València, 28 de setembre de 2011.- El secretari judicial: Ricardo Alonso Gurrea.
Diari Oficial de la Generalitat Valenciana


Sumari del DOGV 6590, del 19-08-2011 (2011/8431)

Notificació de la sentència dictada en el judici ordinari número 1014/2007.
---------------------------------------------------------------------------

### Dades del document

Número de DOGV
:   6590

Data del DOGV
:   19-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8431


Organisme emissor
:   Jutjat d'Instrucció Número 0 de Torrent

Tipus de document
:   Edicte

Notificació de la sentència dictada en el judici ordinari número 1014/2007. [2011/8431]  
Procediment ordinari 001014/2007  
De: Francisca Almero Ruiz.  
Procuradora: Ana Luisa Puchades Castaños.  
Contra: Arquitectura en Tabiquería Seca, SL.  
En aquest procediment de judici ordinari 1014/07, seguit a instàncies de Francisca Almero Ruiz contra Arquitectura en Tabiquería Seca, SL, s'ha dictat la sentència que té la dispositiva que, literalment, és com segueix:  
«Dispositiva  
Estime aquesta demanda formulada per la procuradora Ana Luisa Puchades Castaños, en nom i representació de Francisca Almero Ruiz, contra la mercantil Arquitectura en Tabiquería Seca, SL, i condemne la demandada a pagar la quantitat de 29.092,60 euros com a principal, més la quantitat de 9.2529,85 euros per danys i perjudicis, els interessos legals i el pagament de les costes processals. Poseu en les actuacions un certificat d'aquesta sentència i incloeu-la en el llibre de sentències, la qual és pot recórrer mitjançant un recurs d'apel·lació que cal presentar en aquest Jutjat dins del termini de cinc dies i en la forma de l'article 457 de la Llei d'Enjudiciament Civil.  
Aquesta és la meua sentència, que jutjant en aquesta instància pronuncie, mane i firme.  
La sentència anterior ha sigut donada, llegida i publicada per la jutgessa que la subscriu, que es trobava, en el dia de la data, amb assistència meua, celebrant audiència pública. En done fe.  
Segueixen firmes i rúbriques».  
I atés que el demandat esmentat, Arquitectura en Tabiquería Seca, SL, en parador desconegut, s'expedeix aquest edicte a fi que valga de notificació de forma deguda.   
  
Torrent, 23 de juny de 2011.- El secretari judicial: Antonio Benavent Beneyto.